Lightning Network

Lightning Network (LN) er en «layer 2»-betalingsprotokoll designet for å legges på toppen av en blokkjedebasert kryptovaluta som bitcoin eller litecoin. Det er ment å muliggjøre raske transaksjoner mellom deltakende noder og har blitt foreslått som en løsning på skalerbarhetsproblemet med bitcoin. Den bruker et peer-to-peer-system for å foreta mikrobetalinger av kryptovaluta gjennom et nettverk av toveis betalingskanaler.

Normal bruk av Lightning Network består i å åpne en betalingskanal ved å forplikte en finansieringstransaksjon til den relevante basisblokkjeden (lag 1), etterfulgt av å utføre et hvilket som helst antall Lightning Network-transaksjoner som oppdaterer den tentative distribusjonen av kanalens midler uten å kringkaste disse til blokkjeden, eventuelt etterfulgt av å stenge betalingskanalen ved å kringkaste den endelige versjonen av oppgjørstransaksjonen for å distribuere kanalens midler.

Historie 
Joseph Poon og Thaddeus Dryja publiserte et utkast til Lightning Network white paper i februar 2015.

Lightning Network har blitt støttet av mobilbetalingsgründer Jack Dorsey.

2017: Første Lightning-transaksjon på Litecoin 
10. mai 2017 foretok Christian Decker fra Blockstream den første fullstendige, sikre Lightning-betalingen på et ikke-testnettverk, og den første Lightning-betalingen på Litecoin, og sendte en mikroskopisk betaling (0,00000001 LTC) som normalt ikke er mulig eller økonomisk på en blokkjede på grunn av avgifter.

2019: Bitcoin Lightning 
Den 19. januar 2019 startet Twitter-brukeren hodlonaut en spillignende salgsfremmende test av Lightning Network ved å sende  satoshis (0,001 bitcoin) til en person som så la til  satoshis ($0,34 på den tiden) til den opprinnelide transaksjonen for å sende til en annen mottaker som gjør det samme. Den såkalte «Lynfakkel»-betalingen gikk igjennom flere kjente personer, inkludert Twitter-sjef Jack Dorsey, Litecoin-skaper Charlie Lee, Lightning Labs-sjef Elizabeth Stark og Binance-sjef «CZ» Changpeng Zhao. Totalt var det 292 personer som ga 10 000 satoshis til lynfakkelen før Lightning Network traff den tidligere grensen på  satoshis per transaksjon. Den endelige betalingen av lynfakkelen ble sendt 13. april 2019 som en donasjon på  satoshis ($217,78 på den tiden) til Bitcoin Venezuela, en ideell organisasjon som promoterer bitcoin i Venezuela.

2021: Bitcoin i El Salvador 
I juni 2021 stemte den lovgivende forsamlingen i El Salvador for å gjøre Bitcoin til lovlig betalingsmiddel i El Salvador. Beslutningen var basert på suksessen til Bitcoin Beach-økosystemet i El Zonte som brukte en Lightning Network-basert lommebok. Regjeringen har introdusert en lommebok som bruker Lightning Network-protokollen, samtidig som innbyggerne står fritt til å bruke andre Bitcoin Lightning-lommebøker.

Påståtte fordeler 
Det er flere påståtte fremtidige fordeler ved å bruke Lightning Network sammenlignet med transaksjoner på blokkjeden:

 Mikrobetalinger: Ifølge teknologi gründeren Andreas Antonopoulos tillater noen implementeringer av Lightning Network betalinger som er mindre enn én satoshi, den minste enheten til bitcoin. Avgifter som betales til noder på Lightning-nettverket er ofte angitt i millisatoshis eller msat.
 Personvern: Detaljene om individuelle lynnettverksbetalinger er ikke offentlig registrert på blokkjeden. Lynnettverksbetalinger kan rutes gjennom mange sekvensielle kanaler der hver nodeoperatør vil kunne se betalinger på tvers av sine kanaler, men de vil ikke kunne se kilden eller destinasjonen til disse midlene.
 Hastighet: Oppgjørstid for lynnettverkstransaksjoner er under ett minutt og kan skje i millisekunder. Bekreftelsestiden på bitcoin-blokkjeden, til sammenligning, skjer hvert tiende minutt i gjennomsnitt.
 Antall transaksjoner samtidig: Det er ingen grunnleggende grenser for mengden betalinger per sekund som kan skje under protokollen. Mengden transaksjoner er kun begrenset av kapasiteten og hastigheten til hver node.

Brukstilfeller 
Kryptovalutabørser som Bitfinex bruker det for å muliggjøre innskudd og uttak. Laszlo Hanyecz, som fikk berømmelse i kryptovalutasamfunnet for å betale 10 000 BTC for to pizzaer i 2010, kjøpte ytterligere to pizzaer i 2018 ved å bruke Lightning Network og betalte 0,00649 BTC.

Zion, en Bitcoin sosialt nettverk, bruker Lightning Network som kjører Lightning Network Daemon for å sende innhold peer-to-peer gjennom kanaler.

Referanser 

Kryptovaluta